Projektas Nr. TSP-337

ROKIŠKIO rajono savivaldybėS TARYBA

SPRENDIMAS

DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-153 „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO“ PAKEITIMO

2024 m. spalio 31 d. Nr. TS-

Rokiškis

Rokiškio rajono savivaldybės taryba nusprendžia:

Pakeisti Rokiškio rajono savivaldybės smulkaus ir vidutinio verslo plėtros programos nuostatus, patvirtintus Rokiškio rajono savivaldybės tarybos 2023 m. gegužės 25 d. sprendimu Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“:

1.	Pakeisti 1.1 papunktį ir išdėstyti jį taip:

„1.1. Rokiškio rajono savivaldybės Smulkaus ir vidutinio verslo plėtros programos (toliau – Programa) nuostatai (toliau – Nuostatai) reglamentuoja Rokiškio rajono savivaldybės (toliau – Savivaldybė) smulkiojo ir vidutinio verslo subjektams teikiamos finansinės paramos tikslą, finansuojamas veiklas, gavimo sąlygas, teikimo tvarką, paramos gavėjų atskaitomybę ir paramos panaudojimo kontrolę.“.

2.	Pakeisti 2.8.1 papunktį ir išdėstyti jį taip:

„2.8.1. bendroji nereikšminga (de minimis) pagalba – bendruoju subsidijos ekvivalentu išreiškiama nereikšminga (de minimis) pagalba, ne didesnė kaip 300 000 eurų vienam ūkio subjektui per trejus finansinius metus, kaip apibrėžta 2023 m. gruodžio 13 d. Komisijos reglamente (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – Reglamentas (ES) Nr. 2023/2831);“.

3.	Pakeisti 2.8.2 papunktį ir išdėstyti jį taip:

„2.8.2. su nereikšmingos (de minimis) pagalbos gavėju susiję asmenys – fiziniai ar juridiniai asmenys, kitos organizacijos ar jų padaliniai, kartu su nereikšmingos (de minimis) pagalbos gavėju sudarantys vieną ūkio subjektą, kaip apibrėžta Reglamente (ES) Nr. 2023/2831. Visi ūkio subjektai, kurie teisiškai ar de facto yra kontroliuojami to paties subjekto, laikomi vienu ūkio subjektu;“.

4.	Pakeisti 3.6.2 papunktį ir išdėstyti jį taip:

„3.6.2. svarsto ir vertina pateiktas paraiškas, ar pareiškėjas atitinka sąlygas pagal šiuos nuostatus, ar jo vykdoma ekonominė veikla atitinka Rokiškio rajono savivaldybės strateginių dokumentų nuostatas ir uždavinius. Paraiškos, kuriose prašoma kompensuoti naujos įmonės steigimo išlaidas pagal Nuostatų 4.4.3, 4.4.8 punktus, nėra vertinamos balais. Einamaisiais kalendoriniais metais vienas Nuostatų 2.6 punkte nurodytas pareiškėjas gali teikti po vieną kiekvienai iš Nuostatų 4.4 punkte nurodytų paramos krypčių paraišką, kurioje prašomų finansuoti iš Programos lėšų suma turi būti ne mažesnė kaip 500 Eur pradinių išlaidų iki 5000 Eur, išskyrus Nuostatų 4.4.17 punktą. Per tuos pačius einamuosius metus pareiškėjas negali pateikti daugiau nei 1 paraišką pagal tą pačią Programos priemonės kryptį.

Paraiškas vertina Komisijos nariai ir sprendimai priimami balsų dauguma, o balsams pasiskirsčius po lygiai, sprendimą lemia Komisijos pirmininko balsas. Jei paraiška administracinio vertinimo metu atitinka Nuostatų reikalavimus, ji pretenduoja į 50 proc. kompensaciją nuo prašomos paraiškoje sumos, o papildomi balai paraiškai suteikiami kiekvienam posėdyje dalyvaujančiam komisijos nariui užpildžius SVV projektų vertinimo lentelę (3 priedas) ir išvedus bendrą svarstomai paraiškai tenkantį balų vidurkį. Paraiškai, priklausomai nuo surinkto balų skaičiaus, skiriamas finansavimas, skaičiuojant nuo prašomos paraiškoje paramos sumos:

5 balai – 100 proc. finansavimas;

4 balai – 90 proc. finansavimas;

2	balai – 80 proc. finansavimas;

2 balai – 70 proc. finansavimas;

1 balas – 60 proc. finansavimas.

Didžiausia prašoma ir skiriama finansuoti Programos lėšų suma per einamuosius kalendorinius metus vienam smulkaus ir vidutinio verslo subjektui yra ne daugiau kaip 5000 Eur.“.

5.	Pakeisti 4.4.17 papunktį ir išdėstyti jį taip:

„4.4.17. finansavimas kasmetiniam renginiui „Rokiškio verslo aitvarai“ ir / arba kitų verslumą skatinančių renginių organizavimui rajone, Rokiškio rajono savivaldybės administracijai neteikiant projekto paraiškos ir apmokant pateiktą išankstinę išlaidų sąmatą avansiniu būdu be sutarties pasirašymo.“.

6.	Pakeisti 5.1.14 papunktį ir išdėstyti jį taip:

„5.1.14. patalpų nuomos sutarties kopiją, dokumentus, patvirtinančius nuomos sutarties įregistravimą Registrų centre iki paraiškos pateikimo dienos, kopiją bei išlaidų už sumokėtas komunalines paslaugas už nuomojamas patalpas Rokiškio rajone pateisinančių dokumentų kopijas, jei prašoma kompensuoti nuomos bei komunalinių išlaidų už jas mokestį, pagal nuostatų 4.4.11 punktą;“.

7.	Pakeisti 5.6. papunktį ir išdėstyti jį taip:

„5.6. SVV subjekto pateikta paraiška turi būti užpildyta tinkamai (pateikta pilna visuose paraiškos punktuose nurodyta informacija, paraiška užpildyta kompiuteriu, yra aiški, pateikta išsami informacija). SVV subjektai prie projekto paraiškos turi pateikti visus privalomus pridėti dokumentus, išvardintus SVV plėtros programos nuostatų 5.punkte, atitinkamai pagal paramos priemonės kryptį. Jeigu gavus paraišką nustatoma, kad pateikti ne visi reikalingi dokumentai ir (ar) duomenys arba paraiška užpildyta netinkamai, Programos sekretorius elektroniniu paštu pareiškėjui išsiunčia paklausimą. Pareiškėjo atsakymui pateikti suteikiamas iki 3 darbo dienų terminas nuo paklausimo išsiuntimo elektroniniu paštu dienos. Susirašinėjimas tarp Programos sekretoriaus ir pareiškėjo vyksta elektroniniu paštu. Per nustatytą terminą nepateikus prašomų dokumentų ir (ar) duomenų ar pateikus ne visus prašomus dokumentus ir (ar) duomenis ir (ar) viršijant 300 000 Eur de minimis pagalbą per bet kurį trejų metų laikotarpį Suteiktos valstybės pagalbos ir nereikšmingos (de minimis) pagalbos registro duomenimis, paraiška toliau nevertinama ir atmetama. Paraiška nenagrinėjama, jeigu ją ar jos patikslinimus pateikė ne SVV subjektas ar jo raštu įgaliotas asmuo“.

Savivaldybės meras	Ramūnas Godeliauskas

Reda Ruželienė